OpenLLM-France/wikimedia huggingface dataset:
# Reserva índia Iowa

La reserva índia Iowa de la Tribu Iowa de Kansas i Nebraska s'estén a banda i banda de les fronteres del sud-est comtat de Richardson al sud-est de Nebraska i els comtats de Brown i Doniphan al nord-est de Kansas. La seu tribal és a l'oest de White Cloud (Kansas). La reserva es va definir en un tractat de març de 1861. Avui la tribu opera el Casino White Cloud a la reserva.

## Història

Els iowa, o baxoje com ells s'anomenen, s'originaren en la regió dels Grans Llacs d'Amèrica del Nord. Van emigrar al sud i l'oest del Missouri, però es van traslladar a Kansas en virtut de les disposicions de la Compra del Platte de 1836. Els tractats posteriors de 1854 i 1861 van reduir les tinences de terra towa a la "reserva disminuïda." Una banda d'Iowa va marxar de la reserva al Territori Indi cap al 1878. Hi esdevingueren la Tribu Iowa d'Oklahoma. Les bandes que es quedaren formen la Tribu Iowa de Kansas i Nebraska.
Avui dia, la reserva Iowa té una superfície de 12.000 acres (49 km²) que es divideixen gairebé per igual entre els estats de Kansas i Nebraska. La reserva inclou parts dels comtats de Brown a Kansas i del comtat de Richardson a Nebraska.

## Mida

Situada a la vora del riu Missouri, la reserva havia tingut 2.100 acres (8,5 km²) que incloïa 280 acres (1,1 km²) propietat de la tribu i 210,06 (0,85 km²) acres de parcel·les individuals. Hi havia 947,63 acres (3,83 km²) propietat de la tribu a Kansas, amb uns 181,01 acres (0,73 km²) addicionals en parcel·les individuals. En 1995 la Bureau of Indian Affairs indicà que hi havia 1.618,7 acres (6,55 km²) de terres tribals iowa en estat de fideïcomís.

## Activitats

La tribu conrea 1.077 acres (4,36 km²), amb porcions de les hectàrees restants equilibrades entre pastures i boscos. Hi ha també una transformadora de fenc que suporta 150 bovins. La tribu posseeix i opera el Casino White Cloud i una estació de servei, i dona feina a 186 persones. Igual que en una nació sobirana la reserva té la seva pròpia policia i bombers, tribunal tribal, clínica de salut, representants comunitaris de salut, un centre de la tercera edat, i menjadors per a gent gran amb un programa de lliurament. La tribu patrocina un rodeo pel Quatre de Juliol, un derbi de demolició a l'agost, i el Powwow de la tribu iowa cada mes de setembre.

## Vegeu també

* Amerindis de Nebraska

## Referències

* ↑ United States Department of the Interior Office of Indian Affairs. (1937) "Constitution and by-laws for the Iowa Tribe of Indians of the Iowa Reservation in Nebraska and Kansas." Arxivat 2016-03-03 a Wayback Machine., United States Printing Office. Retrieved 12/1/08.
* 1 2 May, John D. Iowa. Arxivat 2011-08-05 a Wayback Machine. Oklahoma Historical Society's Encyclopedia of Oklahoma History & Culture. 2009 (24 Feb 2009)
* ↑ "Ioways today", Ioway Cultural Institute. Retrieved 12/1/08.
* ↑ "Iowa tribe of Kansas and Nebraska" Arxivat 2009-02-21 a Wayback Machine., Lewis and Clark in Kansas. Retrieved 12/1/08.

## Enllaços externs

* Iowa Tribe of Kansas and Nebraska
* Mapa de la reserva del Cens dels EUA.
# Circuit d'Ain-Diab

El circuit d'Ain-Diab era un circuit per curses que als afores de la ciutat de Casablanca, Marroc.
Fou construït l'any 1957 al sud-est d'Ain-Diab, fent servir la carretera costera existent i el camí principal que uneix Casablanca i Azamor.
El traçat tenia 7.618 km i fou dissenyat pel Reial Club d'Automòbils del Marroc i va rebre la plena aprovació del soldà Muhàmmad V del Marroc. Es va construir en només sis setmanes.
El circuit ja va tenir una carrera de Fórmula 1 al 1957, però va ser una cursa fora del calendari del campionat.
El 19 d'octubre del 1958 hi va tenir lloc el Gran Premi del Marroc, carrera final de la Temporada 1958 de Fórmula 1, que va guanyar Stirling Moss amb Vanwall, que va completar les 53 voltes en 2h 09m 15.1s.
A la carrera va haver-hi un accident, al qual es va ferir Stuart Lewis-Evans que va morir en un hospital d'Anglaterra sis dies després.
Fou seu de l'única edició del Gran Premi del Marroc de Fórmula 1.

## Resultats del Gran Premi del Marroc

| Any | Pilot | Equip | Data | Resultats |
| 1958 | Stirling Moss | Vanwall | 19 d'octubre | Resultats |

## Enllaços externs

* Google Maps
# Circuit d'East London

El Circuit d'East London, també anomenat Circuit Prince George era un traçat apte per curses automobilístiques situat a la ciutat d'East London, a Sud-àfrica.

## Història

En aquest traçat, construït l'any 1930 i d'una llargada de 3,920 km, s'hi van realitzar diverses modificacions l'any 1959, fet que va permetre arribar a disputar-hi 3 curses del campionat del món de Fórmula 1, les corresponents al Gran Premi de Sud-àfrica de les temporades 1962, 1963 i 1965.
Després de disputades aquestes curses es va jutjar el circuit com a massa curt per les curses de F1 i es va traslladar la disputa del GP de Sud-àfrica de la temporada següent (1967) al circuit de Kyalami.

## A la F1

| Any | Data | Pilot | Equip | Resultats |
| 1965 | 1 de gener | Jim Clark | Lotus - Climax | Resultats |
| 1963 | 28 de desembre | Jim Clark | Lotus - Climax | Resultats |
| 1962 | 29 de desembre | Graham Hill | BRM | Resultats |
# Club Sportivo Audace Roma

El Club Sportivo Audace Roma és un club esportiu de la ciutat de Roma (Itàlia).

## Història

Fou una societat poliesportiva fundada el 15 d'octubre de 1901 per un grup d'afeccionats a l'esport encapçalats per Aurelio Cappabianca, el primer president. El 1911 es fusionà amb el FC Esperia donant vida a la Società Polisportiva Audace-Esperia. El club situà la seva seu a un local del carrer Corso Umberto I, però aviat es traslladà al velòdrom de Roma, al barri de Salario. Els seus colors eren el blanc i el vermell, amb l'escut coronat pel símbol del llop etrusc.
La temporada 1911-12 l'Audace Esperia disputà el campionat romà de 3a categoria, finalitzant segona darrera de la Lazio. Del 1912-13 al 1921-22 jugà el campionat de primera categoria. El 1914 adoptà el seu nom original d'Audace Roma. Destacà com a millor classificació una segona posició a la semifinal interregional del sud d'Itàlia la temporada 1919-20. En acabar la temporada 1921-22 baixà a segona divisió, on romangué dos anys. Retornà a la màxima categoria el 1924-25. En finalitzar la temporada 1925-26 es va veure obligada pel règim feixista a fusionar-se amb l'SS Alba Roma, naixent l'Unione Sportiva Alba Audace.
La societat poliesportiva encara existeix amb el nom d'A.S. Audace, i el 2001 festejà el seu centenari de vida. Avui dia se centra principalment en l'esport de la boxa.

## Cronologia

| Temporada | Sèrie | Pos | P | J | E | P | GF | GC | Pt |
| 1911-12 | III Cat. | 2° | 10 | 8 | 0 | 2 | 33 | 17 | 16 |
| 1912-13 | I Cat. Lazio | 3° | 10 | 6 | 1 | 3 | 27 | 22 | 13 |
| 1913-14 | I Cat. Lazio | 4° | 10 | 3 | 0 | 7 | 9 | 29 | 6 |
| 1914-15 | I Cat. Lazio | 3° | 10 | 5 | 1 | 4 | 25 | 18 | 11 |
| 1919-20 | I Cat. Lazio | 2° | 12 | 6 | 4 | 2 | 20 | 11 | 16 |
| 1919-20 | I Cat. Sem. Int. B | 2° | 4 | 2 | 0 | 2 | 7 | 5 | 4 |
| 1920-21 | I Cat. Lazio | 7° | 14 | 5 | 1 | 8 | 30 | 34 | 11 |
| 1921-22 | I Div. Lazio | 6° | 17 | 4 | 4 | 9 | 33 | 44 | 12 |
| 1922-23 | II Div. Lazio | 2° | 10 | 8 | 0 | 2 | 26 | 9 | 16 |
| 1923-24 | II Div. Lazio | 1° | 10 | 9 | 0 | 1 | 39 | 11 | 18 |
| 1924-25 | I Div. Lazio | 4° | 8 | 2 | 1 | 5 | 16 | 26 | 5 |
| 1925-26 | I Div. Lazio | 4° | 10 | 3 | 1 | 6 | 27 | 42 | 7 |
Pos = Posició a la categoria; J= Partits jugats; G = Partits guanyats; E = Partits empatats; P = Partits perduts; GF = Gols a favor; GC = Gols en contra; Pt = Punts

## Referències

* 1 2 http://archiviostorico.corriere.it/2006/marzo/12/Due_volumi_per_celebrare_100_co_10_060312091.shtml
* ↑ Sergio Salvi, Alessandro Savorelli, Tutti i colori del calcio, Le Lettere, Firenze, 2008. ISBN 88 6087 178 6
* ↑ «Web de la societat». Arxivat de l'original el 2009-03-12. [Consulta: 25 agost 2010].
# Club Tennis Taula Parets

El Club Tennis Taula Parets és un club de tennis de taula del poble de Parets del Vallès, és el més antic del Vallès Oriental, i actualment competeix a la Segona divisió masculina en el grup 4 de la lliga espanyola de Tennis Taula.
L'any 1998, per primera vegada en la seva història, van aconseguir l'ascens a primera estatal, la màxima categoria del Tennis Taula. La temporada 2011-2012 va disputar la lliga en la categoria de Primera divisió estatal. La temporada 2015-2016 juga a la 2a divisió masculina dins del grup 4. Entre els jugadors més rellevants del club, destaquen Miquel Molina i Navarro, Esteve Pineda i Guasch, Jordi Rivera i Piñero, Eduard Manau, Agustí Martín, i Mario García Samblás.

## Referències

* ↑ «Radiografía d'un esport ocult». Diari El9nou, 09-12-2011 [Consulta: 26 desembre 2015]. Arxivat 5 de gener 2016 a Wayback Machine.
* ↑ «Segunda vuelta de las Ligas Nacionales de la RFETM». Real Federación de Tenis de Mesa, 27-01-2015 [Consulta: 26 desembre 2015]. Arxivat 27 de desembre 2015 a Wayback Machine. «Còpia arxivada». Arxivat de l'original el 2015-12-27. [Consulta: 26 desembre 2015].
* 1 2 3 «El Tennis Taula Parets fa història amb l'ascens a primera estatal». Diari el9nou, 25-06-1998 [Consulta: 26 desembre 2015]. Arxivat 27 de desembre 2015 a Wayback Machine. «Còpia arxivada». Arxivat de l'original el 2015-12-27. [Consulta: 26 desembre 2015].
* ↑ «Temporada 2011-2012 Equipos Primera División Masculina». Real Federación Española de Tennis de Mesa, 14-07-2011 [Consulta: 26 desembre 2015]. Arxivat 27 de desembre 2015 a Wayback Machine. «Còpia arxivada». Arxivat de l'original el 2015-12-27. [Consulta: 26 desembre 2015].
* ↑ «El paretà Miquel Molina campió de Catalunya individual de tennis taula». La Xarxa, 04-10-2014 [Consulta: 26 desembre 2015].
* ↑ «El paretà Agustí Martín guanya el 7è Open del Vallès de tennis taula». La Xarxa, 31-07-2006 [Consulta: 26 desembre 2015].

## Enllaços externs

* Web oficial
# Clì Gàidhlig

Clì Gàidhlig antigament conegut com a Comann an Luchd-Ionnsachaidh ('La societat d'aprenents'), o CLI, és una organització amb seu a Inverness que dona suport a aquells que aprenen gaèlic escocès i que lluita activament per promoure aquesta llengua.
Clì organitza classes i dies de conversa arreu d'Escòcia, celebra una reunió anual d'aprenents, Tional, i produeix materials didàctics, incloent una revista trimestral anomenada Cothrom, que vol dir tant "oportunitat" com "grup de gent".
Clì apareix sovint a les notícies com a lobby per la defensa del gaèlic (per exemple, aquí) i està representat al parlament escocès per mitjà d'un cross party group (grup format per membres de tots els partits, organitzacions... que discuteixen sobre un tema d'interès comú) sobre el gaèlic.
Recentment Clì ha format Deiseil Ltd. juntament amb dos professors de la llengua. Deiseil Ltd. és l'empresa que administra el curs Ùlpan, inspirat en l'Ulpan israelià.

## Referències

* ↑ «Ordre del dia d'una reunió del cross-party group sobre el gaèlic». Arxivat de l'original el 2010-04-23. [Consulta: 9 agost 2010].

## Enllaços externs

* Lloc web oficial (anglès)(gaèlic escocès) Arxivat 2013-02-25 a Wayback Machine.
* Lloc web de Cothrom (anglès) Arxivat 2010-09-10 a Wayback Machine.
# Recurvirostra

Recurvirostra és un gènere d'ocells de la família dels recurviròstrids (Recurvirostridae). Només una de les espècies habita als Països Catalans, el bec d'alena, nom comú que s'aplica també a la resta d'espècies del gènere. Són ocells camallargs que es distribueixen per zones càlides de tot el Món.
Es caracteritzen per llurs potes molt llargues i fines, i el bec llarg, prim i corbat cap amunt, amb el que escombren l'aigua de banda a banda, mentre s'alimenten als aiguamolls salobres o salins, preferentment. Les diferents espècies tenen plomatge de diferents colors, incloent de vegades el vermell.
Tenen potes palmades, amb les que neden amb facilitat. La dieta consisteix en insectes aquàtics i altres petits animals. Nien a terra en colònies laxes.

## Llista d'espècies

S'han descrit quatre espècies dins aquest gènere:
* Bec d'alena comú (Recurvirostra avosetta).
* Bec d'alena nord-americà (Recurvirostra americana).
* Bec d'alena andí (Recurvirostra andina).
* Bec d'alena australià (Recurvirostra novaehollandiae).

## Referències

* ↑ El gènere Recurvirostra a TAXONOMICON Rev. 31-08-2010
# Barçac (Gironda)

Barçac (en francès Barsac) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 2.249 | 2.298 | 2.019 | 2.085 | 2.058 | 1.948 | 1.962 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1965-1985 | René Minville | Divers droite |
| 1985-1989 | Georges Danglade | RPR |
| 1989-1995 | Emmanuel Pouchepadass | PS |
| 1995-2001 | Françoise Mussotte | RPR |
| 2001-2004 | Liberto Paniagua | app. PCF |
| 2004-2016 | Philippe Meynard | MoDem, desprès FED-UDI |
| 2016- | Dominique Cavaillols | MoDem desprès FED-UDI |

## Agermanaments

* Wöllstein

## Referències

* ↑ Toponímia occitana
# W. K. C. Guthrie

William Keith Chambers Guthrie FBA, habitualment citat com a W. K. C. Guthrie (Londres, 1 d'agost de 1906 - Cambridge, 17 de maig de 1981) fou un erudit clàssic escocès, conegut sobretot per la seva Història de la filosofia grega (History of Greek Philosophy), publicada en sis volums entre 1962 i 1981.

## Obres

* A History of Greek Philosophy: Volume 1, The Earlier Presocratics and the Pythagoreans, W. K. C. Guthrie, William Keith Chambers Guthrie, Cambridge University Press, 1979, ISBN 0521294207, 9780521294201, 556 pàgines
* A History of Greek Philosophy: Volume 2, The Presocratic Tradition from Parmenides to Democritus, W. K. C. Guthrie, William Keith Chambers Guthrie Cambridge University Press, 1979, - 576 pàgines
* A History of Greek Philosophy: Volume 3, The Fifth Century Enlightenment, Part 1, The Sophists, William Keith Chambers Guthrie, ISBN 0521096669 i ISBN 9780521096669, Cambridge University Press, 1969, ISBN 0521294215, 9780521294218 - 345 pàgines
* A History of Greek Philosophy: Volume 3, The Fifth Century Enlightenment, Part 2, Socrates, Part 2, W. K. C. Guthrie, William Keith Chambers Guthrie, Cambridge University Press, 1971, ISBN 0521096677, 9780521096676, 212 pàgines
* A History of Greek Philosophy: Volume 4, Plato: The Man and His Dialogues: Earlier Period, W. K. C. Guthrie, William Keith Chambers Guthrie Cambridge University Press, 1986, ISBN 0521311012 i ISBN 9780521311014 - 624 pàgines
* A History of Greek Philosophy: Volume 5, The Later Plato and the Academy, W. K. C. Guthrie, William Keith Chambers Guthrie Cambridge University Press, 1986, ISBN 0521311020 i ISBN 9780521311021 - 556 pàgines
* A History of Greek Philosophy: Volume 6, Aristotle: An Encounter, W. K. C. Guthrie, William Keith Chambers Guthrie Cambridge University Press, 1990, ISBN 0521387604 i ISBN 9780521387606 - 476 pàgines
# James Bond (ornitòleg)

James Bond (4 de gener de 1900 – 14 de febrer de 1989) va ser un ornitòleg el nom del qual va fer servir l'escriptor Ian Lancaster Fleming per al seu espia de ficció James Bond.
L'autèntic Bond va néixer a Filadèlfia i va treballar com a ornitòleg per a l'Academy of Natural Sciences d'aquella ciutat i va arribar a ser-ne el conservador d'aus. Fou un expert en aus del Carib i va escriure el que es considera l'obra definitiva sobre el tema, A Field Guide to the Birds of the West Indies, publicada per primera vegada el 1936, la cinquena edició de la qual encara es troba disponible (ISBN 0-618-00210-3).
Ian Fleming, que era un observador d'aus aficionat que vivia a Jamaica, estava familiaritzat amb el llibre de Bond i va triar aquest nom per al seu personatge de la novel·la Casino Royale el 1953, aparentment perquè buscava un nom que fos com més comú millor. Fleming va escriure a la muller de l'autèntic: "Em va semblar que aquest nom breu, poc romàntic, anglosaxó però alhora tan masculí era just el que necessitava i així va néixer el segon James Bond". En la vint-i-unena pel·lícula de James Bond, 007: Mor un altre dia, es veu com Pierce Brosnan, interpretant el Bond de ficció, examina el llibre Birds of the West Indies en una escena a l'Havana, Cuba i es fa passar per ornitòleg, com el veritable James Bond a l'escena que Halle Berry surt de l'aigua.
Bond va guanyar la medalla Musgrave de l'Institute of Jamaica el 1952; la medalla Brewster de l'American Ornithologists Union el 1954, i la medalla Leidy de l'Academy of Natural Sciences el 1975.
Bond es va morir a l'hospital Chestnut Hill de Filadèlfia als 89 anys.

## Referències

* The Associated Press. "James Bond, Ornithologist, 89; Fleming Adopted Name for 007", The New York Times. 17 de febrer de 1989, p. D19.
* Kenneth C. Parkes. "In Memoriam: James Bond", Auk. Vol. 106. p. 718. (Disponible en pdf aquí Arxivat 2012-05-23 a Wayback Machine., amb una fotografia).
# Róskoix

Róskoix (en rus: Роскошь) és un poble del krai de Khabàrovsk, a Rússia, que el 2012 tenia un habitant. Pertany al districte rural de Viàzemski.

## Referències

* ↑ Официальный сайт Вяземского района Хабаровского края. Arxivat 2009-06-30 a Wayback Machine.
# Pica vermella de la Xina

Ochotona erythrotis és una espècie de pica de la família dels ocotònids que viu a la Xina.

## Referències

* Lagomorph Specialist Group 1996. Ochotona erythrotis Arxivat 2007-03-10 a Wayback Machine.. Llista Vermella d'Espècies Amenaçades de la UICN 2006. Accedit a data 9 de maig del 2008.
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Us (pel·lícula de 2019)

Us és una pel·lícula estatunidenca de terror de 2019 escrita i dirigida per Jordan Peele. És protagonitzada per Lupita Nyong'o, Winston Duke, Shahadi Wright Joseph, Evan Alex, Elisabeth Moss, i Tim Heidecker. El film segueix a Adelaide Wilson (Nyong’o) i la seua família que arriben per a passar l'estiu a la seua casa d'estiueig que tenen a Santa Cruz (Califòrnia). Allí seran atacats per un grup d'amenaçadors doppelgängers.
El projecte va ser anunciat el febrer de 2018, i la majoria del repartiment es va unir l'estiu d'eixe any. Peele va produir el film juntament amb Jason Blum i Sean McKittrick (amb el trio havent col·laborat anteriorment a Get Out i BlacKkKlansman), com també amb Ian Cooper. La filmació va tindre lloc del juliol a l'octubre de 2018 a Califòrnia, la majoria del temps a Los Angeles i Pasadena; però també a Santa Cruz.

## Enllaços externs

* Us (2009) a The Numnbers (anglès)
Plantilla:Critics' Choice Movie Award a la millor pel·lícula de terror i ciència-ficció
# Zorro (pel·lícula)

El Zorro (títol original: Zorro) és una pel·lícula franco-italiana dirigida per Duccio Tessari el 1975. Ha estat doblada al català.

## Argument

Al Segle XIX, al Nuevo Aragon, Diego, un jove noble aparentment inofensiu, s'oposa al coronel Huerta, tirà local, convertint-se en el Zorro, un heroi emmascarat que dona suport als pobres pagesos en la revolta.

## Repartiment

* Alain Delon: Diego / Zorro
* Stanley Baker: coronel Huerta
* Ottavia Piccolo: Hortensia
* Moustache: sergent Garcia
* Enzo Cerusico: Joaquin
* Giacomo Rossi Stuart: Fritz von Merkel
* Giampiero Albertini: Germà Francisco
* Marino Masè: Miguel Vega de la Serna
* Rajka Jurcec :
* Adriana Asti: tia Carmen

## Banda original de la pel·lícula

* Zorro is back: compost i interpretat per Oliver Onions

## Referències

* ↑ esadir.cat. El Zorro. esadir.cat.
* ↑ «Zorro». The New York Times.
# Bèllòc

Bèllòc (francès Belloc) és un municipi francès situat al departament de l'Arieja i a la regió d'Occitània.

## Referències

* ↑ Toponímia occitana
# Ressaca a Las Vegas

Ressaca a Las Vegas (títol original en anglès: The Hangover) és una pel·lícula còmica de 2009 dirigida per Todd Phillips. L'any 2010 rebé el Globus d'Or a la millor pel·lícula musical o còmica. L'argument principal se centra en quatre amics que realitzen un viatge a Las Vegas on assisteixen a un comiat de solter, però els plans es compliquen quan l'endemà al matí no recorden res del que succeí el dia anterior. La pel·lícula és protagonitzada per Bradley Cooper, Ed Helms, Zach Galifianakis, Justin Bartha i Heather Graham. La pel·lícula rebé elogis per part de la crítica, a més d'un èxit en taquilla. Aquesta pel·lícula fou doblada i subtitulada al català.

## Argument

Dos dies abans del casament, Doug (Justin Bartha) i els seus tres amics (Bradley Cooper, Ed Helms i Zach Galifianakis) viatgen a Las Vegas per una nit sense control que mai oblidaran. Però quan els tres padrins es desperten l'endemà al matí amb forts dolors de cap no poden recordar res. L'elegant suite de l'hotel és un desastre, Doug no apareix per cap lloc i la cosa es complica encara més quan descobreixen un nadó abandonat a la seva suite. Sense cap pista i amb poc temps que perdre, els protagonistes hauran de trobar a en Doug i portar-lo a Los Angeles a temps pel seu casament.

## Repartiment

* Bradley Cooper: Phil Wenneck
* Ed Helms: Dr. Stuart "Stu" Price
* Zach Galifianakis: Alan Garner
* Heather Graham: Jade
* Ken Jeong: Leslie Chow
* Justin Bartha: Doug Bilings
* Sasha Barrese: Tracy Garner Bilings
* Jeffrey Tambor: Sid Garner
* Gillian Vigman: Stephanie Wenneck
* Rachael Harris: Melissa
* Mike Epps: el Doug Negre
* Mike Tyson: ell mateix
* Grant Holmquist: Tyler/Carlos
* Johana Vergara: Sasha

## Referències

* 1 2 Títol en català a El doblatge
* ↑ «The Hangover». The New York Times.

## Vegeu també

* Ressaca 2. Ara a Tailàndia!

## Enllaços externs

* Ressaca a Las Vegas - Lloc web oficial
* Ressaca a Las Vegas Arxivat 2021-03-20 a Wayback Machine. a Metacritic (anglès)
# Tadeu Jones 2: El secret del rei Mides

Tadeu Jones 2: El secret del rei Mides (títol original: Tadeo Jones 2: El secreto del rey Midas) és una pel·lícula espanyola d'animació i d'aventures dirigida per Enrique Gato i produïda per Ikiru Films, Telecinco Cinema, El Toro Pictures, Lightbox Entertainment i Telefónica Studios. És una seqüela de Les aventures de Tadeu Jones. Es va estrenar el 25 d'agost del 2017, doblada al català. Va guanyar el Gaudí i el Goya a la millor pel·lícula d'animació.

## Argument

Tadeu Jones viatja fins a Las Vegas per assistir a l'últim descobriment de la seva amiga Sara Lavroff: un papir que demostra l'existència del rei Mides, que convertia en or tot allò que tocava gràcies al poder d'un collar màgic. El malvat Jack Rackham roba el papir i segresta la Sara per obligar-la a trobar el collar. En Tadeu, al costat dels seus amics la Mòmia, Belzoni i el seu gos Jeff, es posa en marxa per rescatar-la.

## Referències

* 1 2 Títol en català a ésAdir
* ↑ «El film d'animació 'Tadeu Jones 2. El secret del rei Mides' s'estrena aquest divendres en català». Generalitat de Catalunya, 23-08-2017 [Consulta: 4 febrer 2019].

## Enllaços externs

* Tadeu Jones 2: El secret del rei Mides a Goita què fan, ara!